Limpopo-gesin op kleinhoewe oorvalArgieffoto: Nico Strydom Kol. Ronel Otto, woordvoerder van die polisie, het gesê drie aanvallers met balaklawas oor hul gesigte het omstreeks 19:30 die huishulp in haar buitekamer oorval, vasgemaak en van haar selfoon beroof. Hulle is ŉ ruk later na die hoofhuis, waar hulle ŉ 46-jarige vrou en haar bejaarde ouers vasgebind het. “Die verdagtes het kontant, selfone en juweliersware bymekaargemaak voordat hulle met die gesin se Toyota Tazz op die vlug geslaan het,” het Otto gesê. “Geen skote is afgevuur nie en niemand is tydens die voorval beseer nie.” Otto het gevra dat die publiek op die uitkyk sal wees vir ŉ maroenkleurige Toyota Tazz met die nommerplaat CBP 199 L. “Enige persoon wat die voertuig opmerk of meer inligting oor die voorval het, word versoek om met hul naaste polisiestasie in verbinding te tree,” het sy gesê. ŉ Saak van huisroof word ondersoek.